**ПРАТЕНИЧКО ПРАШАЊЕ**

од пратеникот Флора Кадриу поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

Пред две недели нашата држава доби позитивен Извештај од страна на Евр­о­­пската комисија која што дава зелено светло за отворање на преговорите за зачленување на Република Македонија во Европската унија. Исто така, во Извештајот добивме и забелешки или пак многу сериозни совети за тоа како треба да се дојде до добивање на датум за почеток на преговори. До колку во надворешната политика приоритет и наша обврска како држава се добрососедските односи и заклучно решавањето на спорот со името со Грција во внатрешен план висок приоритет треба и понатаму да продолжи да биде политичката стабилност, добрите етнички односи и целосната имплементација на Охридскиот рамковен договор. Кога говориме за внатрешната политика сакам да истакнам дека во Извештајот од Европската комисија на страница 7 имаме сериозна забелешка што се однесува на процесот на децнтрализација како еден од столбовите на Охридскиот рамковен договор за финансиската состојба на општините во земјата. Поточно, 22 општини се со блокирана жиро сметка во апсолутното мнозинство на општините, имаме слаба инфраструктура, неуредени патишта, неосветлени улици, недостаток на питка вода, недостаток на школски објекти. Додека пак во некои општини имаме и суштински, елементарни проблеми со остатоците. Во Извештајот се истакнува дека Министерството за локална самоуправа не се ангажира колку што е потребно при асистирање на децентрализацијата и во поддршка на општините.

Го прашувам министерот за локална самоуправа како мисли да го подржи процесот на децнетрализација и како мисли да ги подржи општините, да ни објасни нас како ние ќе одиме во Европа со општини со блокирани жиро сметки, со општини кои што немаат решено прашање на депониите, со општини со неасфалтирани улици и општини без доволно питка вода и многу други проблеми.

Прашањето го упатувам до министерот за локална самоуправа.